aldair mede te decken Ende alsmen aldair dect plect tymert
oft werct van ouden wercke dair aff sall claes de dachuen
betalen en de wynne sall den wercluden den montcost gheve
en allet leem thenen en ander ghereetscap tot den voirs
wercke hoende sall de voirs wynne leven op sinen cost
Item als
sijn
de voirs claes sijn helcht vanden voirs coren en thienden
doet derschen dan sall de wynne den dersche den montcost
gheven en claesse sijn ghedorschen coren sonder claes cost
thuys vueren Dair vore de selve wynne hebben sall kaff
en kriensen Item sall de voirs wynne de huysinghe aldaer
wel en lofflic houden vander underster rikelen nederweert sond
cost des voirs claes Ende sall oec de selve wynne alle
de willigen poten die jairlix aldaer vallen selen setten
en poten sonder cost des selfs claes En oft aldair enige
willighe verdroeghde die sall de selve wynne hebben Ite
sall de voirs wynne den voirs claesse jairlix sayen een halster
lijnzaets dair toe de voirs claes hem den zaet leven sall en
sall de voirs wynne de beemde en wijthamme bynnen shoofs wel
en loflic begraven en bevreden sonder jeghen de strate ende
tghemeyn broeck Item alle dhoeft opte voirs goede jairlix wassen
dat selen de voirs claes en de wynne deylen en hebben te gelijc
halff en halff Item sall de voirs wynne claesse voirs sijn helch
vander selver hoeft te loven tot sinen huys leven Item sall
de voirs wynne den voirs claesse jairlix doen x corweyden
met sinen waghen en pden en dair toe v staken in sinen wijnde
gart omtrent loven leven Item sall de voirs claes jaerlix
den voirs wynne gheven vi ellen wullens lakens Item sall
de voirs claes hebben jairlix alle de willighen staken die
inde beemde vallen sullen en daer aff sall de wynne
den loecke hebben Item sall de voirs wynne den voirs
tmijn duende houden c lijfschape waert oec also